Вольфсбург

Вольфсбург (нем. Wolfsburg [ˈvɔlfsbʊʁk], т.-нем. Wulfsborg) — Германияның Түбәнге Саксония федераль ерендәге ҡалаһы. Был ҡалала Фольксваген концернының штаб-фатиры урынлашҡан. Брауншвейг һәм Зальцгиттер ҡалалары менән бергә Вольфсург Түбәнге Саксония еренең иң юғары кимәлдәге үҙәге булып һанала. Бынан тыш, Вольфсбург ҡалаһы Ганновер-Брауншвейг-Геттинген-Вольфсбург агломерацияһының бер өлөшө булып тора. Тарих Вольфсбург — Германияла ХХ быуаттың беренсе яртыһында нигеҙләнгән ҡалаһы. 1938 йылдың 1 июленән алып 1945 йылдың 25 майына тиклем Вольфсбург Штадт дес КоФ-Вагенс Фаллерслебен тип аталған һәм «Фольксваген» заводы хеҙмәткәрҙәре йәшәү өсөн тәғәйенләнгән урын булырға тейеш булған, бында автомобилдең «Ҡуңыҙ (Жук)» моделе сығарылған. Халыҡ Вольфсбург Түбәнге Саксония ерендәге халыҡ һаны буйынса, Ганновер, Брауншвейг, Оснабрюк, Ольденбург һәм Геттингендан ҡала, алтынсы урынды биләй. 1972 йылда халыҡ һаны 100 000 ашыу кеше була, шул арҡала Вольфсбург Германияның иң эре ҡалалары иҫәбенә инә. Географияһы Вольфсбург ҡалаһы Аллер йылғаһының иҫке үҙәнендәге Урта Германия каналынан көньяҡта тора. Ҡала территорияһы Көнсығыш Брауншвейг уйһыу тигеҙлегенән, төньяҡта — Форсфельдер-Вердер (нем.)баш., көнбайышта — һаҙлыҡлы урынға Барнбрух (нем.)баш., ә көнсығышта — Дрёмлинг (нем.)баш. менән сиктәш. Яҡындағы иң ҙур ҡалаһы булып көньяҡ-көнбайышта 26 км алыҫлыҡтағы Брауншвейг, көньяҡ-көнсығышта 64 км алыҫлыҡтағы Магдебург һәм көнбайышта 74 км алыҫлыҡтағы Ганновер ҡалалары тора. Иҡтисад Ҡалала Volkswagen үҙәк заводы урынлашҡан. Иҫтәлекле урындары Автомузей Volkswagen Музей Autostadt Phæno —фәнни үҙәк һәм музей Галереяһы Спорт Ҡалала «ФК Вольфсбург» футбол клубы һәм «Гризли Адамс Вольфсбург» хоккей клубы төпләнгән. Вольфсбургта Фольксваген-Арена футбол стадионы бар. Туғанлашҡан ҡалалар Лутон (Бөйөк Британия) Хальберштадт (Германия) Чанчунь (Ҡытай) Тольятти (Россия) Бельский-Бяла (Польша) Мариньян (Франция, 1963) Тамбов (Рәсәй) Иҫкәрмәләр